Cuneiform Tablet CCT 3 42b (BM 113471)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na il₅-ba-ni É il₅-ba-ni-ma qí-bi-ma um-ma a-šùr-GAL-ma a-dí ṭup-pí-im ša a-na a-šùr-DUG e-zi-bu ú-lá šu-ut i-lá-kam ú-lá ṭup-pá-am ú-šé-bi-lam u₄-ma-am a-ša-me-ma ṭup-pá-am a-na ša-pár-tim i-dí-i a-šar ṭup-pá-am i-dí-ú-ni ma-lá KÙ.BABBAR il₅-qé-ú úz-ni pì-té-a KÙ.BABBAR lu-šé-bi₄-lam a-na il₅-ba-ni qí-bi₄-ma a-ḫi a-ta be-lí a-ta ṭup-pá-am qá-at-kà li-iṣ-ba-at a-dí KÙ.BABBAR ú-šé-ba-lá-ni a-na a-ša-at ma-sà-a qí-bi₄-a-ma ú-nu-tám ša a-na ša-pár-tim na-du-šu-ni lá ú-ḫa-lá-aq KÙ.BABBAR a-dí 2 u₄-mì-im i-ša-qú-lu-nim a-dí ša ḫa-nu-nu úz-ni pì-té-a ú lá-at-be-a-ma lá-ta-al-kam a-ḫu-ú-a be-lu-ú-a a-tù-nu i-na a-wa-tim úz-ni pì-té-a-ma ú lá-ta-al-kam a-wa-tí ga-am-ra-at KÙ.BABBAR a-dí-ni lá iš-qú-lu-nim